Diari Oficial de la Generalitat Valenciana


Sumari del DOGV 2842, del 07-10-1996 (1996/839476)

ORDRE de 18 de setembre de 1996, de la Conselleria de Sanitat i Consum, que modifica l'Ordre de 22 de maig de 1996, també de la Conselleria de Sanitat i Consum, que establia les bases reguladores per a la concessió de subvencions en matèria de drogodependències durant 1996, incrementant l'import global màxim de les ajudes destinades al finançament de despeses derivades de programes de prevenció i d'intervenció específica en matèria de drogodependències.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2842

Data del DOGV
:   07-10-1996

Secció del DOGV
:   ALTRES DISPOSICIONS

Número del document
:   1996/839476


Data del document
:   18-09-1996

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 18 de setembre de 1996, de la Conselleria de Sanitat i Consum, que modifica l'Ordre de 22 de maig de 1996, també de la Conselleria de Sanitat i Consum, que establia les bases reguladores per a la concessió de subvencions en matèria de drogodependències durant 1996, incrementant l'import global màxim de les ajudes destinades al finançament de despeses derivades de programes de prevenció i d'intervenció específica en matèria de drogodependències.   
En el Diari Oficial de la Generalitat Valenciana núm. 2.774, de 20 de juny de 1996, es va publicar l'Ordre de 22 de maig de 1996 que establia les bases reguladores per a la concessió de subvencions en matèria de drogodependències durant 1996.  
Com que s'ha constatat la necessitat d'aprofundir en la progressiva consolidació d'un model homogeni i integrat d'actuació en la matèria i, especialment, pel que fa al desplegament de programes específics de prevenció, i atés que la línia de subvenció 404/000/96 del programa pressupostari 413.10 compta amb una disponibilitat de crèdit suficient, es fa aconsellable incrementar l'import global màxim de les ajudes previstes per a la realització de programes de prevenció en matèria de drgodependències.  
Per tant, i fent ús de les facultats que em confereixen l'article 35.e de la Llei 5/1983, de 30 de desembre, de Govern Valencià, l'article 47.11 del Text Refós de la Llei d'Hisenda Pública de la Generalitat Valenciana i el Reglament Orgànic i Funcional de la Conselleria de Sanitat i Consum, modificat pel Decret 4/1996, de 9 de gener, del Govern Valencià.  
ORDENE  
Article 1  
Incrementar en 61.110.857 pessetes, l'import màxim de les ajudes per a la realització de programes de prevenció en matèria de drogodependències previst en l'apartat 1 de l'article 1 de l'Ordre de 22 de maig de 1996 d'aquesta conselleria, amb càrrec a la línia de subvenció 404/000/96 del programa 413.10 del pressupost vigent de la Generalitat Valenciana.  
Article 2  
Es modifica l'article 4 de l'ordre esmentada en el sentit que s'amplien els àmbits d'actuació prioritaris durant l'exercici 1996, incloent-hi, a més dels ja considerats, els següents: programes de prevenció en l'àmbit comunitari, escolar i laboral.  
Article 3  
Es concedeix un altre termini de presentació de sol·licituds de subvenció de 10 dies hàbils comptadors a partir de l'endemà de la publicació d'aquesta ordre en el Diari Oficial de la Generalitat Valenciana.  
DISPOSICIó FINAL  
Aquesta ordre vigirà des de l'endemà de la seua publicació en el Diari Oficial de la Generalitat Valenciana.  
València, 18 de setembre de 1996  
El conseller de Sanitat i Consum,   
JOAQUíN FARNóS GAUCHíA